Al Festival de la Cançó d'Eurovisió 2005, Wig Wam va representar Noruega després d'haver guanyat la preselecció noruega Melodi Grand Prix. Amb la cançó "In my dreams" ("En els meus somnis"), escrita pel guitarrista "Teeny", el grup va aconseguir la novena plaça de la classificació a Kíev. Aviat la cançó va assolir un gran èxit a Noruega, arribant a situar-se durant dinou setmanes entre els singles més venuts i encapçalant durant tres setmanes en la primera posició la llista nacional de vendes de singles , un fet que ni tan sols havien aconseguit els dos guanyadors noruecs d'Eurovisió. L'èxit comercial també va ser moderat a Islàndia i Suècia. L'eslògan de la banda diu: "El rock és el nou èxit".